Mažeikių kultūros centras

Teatro projektas EGLĖ ŽALČIŲ KARALIENĖ
2024-08-24 19:00 (Europe/Vilnius)

III tarptautinis Mažeikių vargonų muzikos festivalis. Festivalio uždarymo koncertas VARGONŲ IR ORKESTRO DIALOGAS
2024-08-24 17:00
Rugpjūčio 24 d.
Mažeikių Šv. Pranciškaus Asyžiečio bažnyčioje
17.00 val.
Festivalio uždarymo koncertas
VARGONŲ IR ORKESTRO DIALOGAS
Vargonininkas Benas Jonušas (Lietuva)
Vilniaus universiteto kamerinis orkestras
Meno vadovas ir dirigentas Modestas Jankūnas
Benas Jonušas mokėsi Nacionalinėje M. K. Čiurlionio menų mokykloje, o paskutines dvi klases pabaigė „Chetham‘s“ muzikos mokykloje Mančesteryje. Šiuo metu studijuoja Lietuvos muzikos ir teatro akademijoje, prof. Renatos Marcinkutės-Lesieur vargonų klasėje. Pagal ERASMUS mainų programą tobulinosi Zalcburgo „Mozarteum“ universitete, prof. Hannfried Lucke klasėje, taip pat dalyvavo meistriškumo kursuose Nyderlanduose, Italijoje, Austrijoje ir Lichtenšteine. 2023 m. IX M. K. Čiurlionio vargonininkų konkurse pateko į finalą, pelnė diplomą ir specialųjį prizą už M. K. Čiurlionio kūrinio atlikimą.
Vilniaus universiteto kamerinis orkestras įkurtas 1979 metais pedagogo ir fleitininko Pauliaus Bernardo Koncės, šiuo metu jam vadovauja dirigentas Modestas Jankūnas. Gimęs iš kvarteto, dabartinio orkestro branduolys buvo įkvėptas idėjos įnešti kamerinės muzikos harmonijas į turtingą kultūrinį Vilniaus Alma Mater gyvenimą ir nutiesti muzikinius tiltus tarp akademijos ir muziką mylinčių klausytojų visoje šalyje ir Europoje. Per pastaruosius tris dešimtmečius orkestras tęsia savo misiją ir ne tik tapo svarbia Lietuvos muzikinio gyvenimo dalimi. Orkestras koncertuodamas tiek pilnose didžiausių šalies miestų koncertų salėse, tiek ir atokiausiuose kaimeliuose – nubraižė savo kūrybinės veiklos horizontus nuo Meksikos iki Maskvos.

Programa:
Johann Sebastian Bach
Fantazija BWV 542, g-moll
Faustas Latėnas
„Švytėjimas“
Maurice Duruflé
Scherzo op. 2
Johannes Brahms
Choralinis preliudas „O Welt, ich muss dich lassen“ op. 122, Nr. 3
Ottorino Respighi
Siuita vargonams ir styginių orkestrui G-dur

III tarptautinis Mažeikių vargonų muzikos festivalis. Edukacija festivalio jauniausiems VARGONAI VAIKAMS
2024-08-24 13:00
Rugpjūčio 24 d.
Mažeikių kultūros centro Mažojoje salėje

13.00 val.
Edukacija festivalio jauniausiems
VARGONAI VAIKAMS
Edukatoriai – vargonininkai Gražina Trekur ir Dailius Kavalevskis

ORGELKIDS (liet. – vargonai vaikams) – tai „pasidaryk pats“ tipo vargonėliai, skirti vaikų pažinčiai su vamzdiniais vargonais. Konstruktorių ORGELKIDS 2013 m. sukūrė vargonų meistras Wim Janssen (Nyderlandai). Tai – edukacinis rinkinys, leidžiantis vaikams atrasti, kaip veikia tikri mechaniniai vargonai. Pastarasis pamažu plito kitose Europos šalyse, JAV, Kanadoje, Taivane, Pietų Korėjoje. 2020 m. licenciją įsigijo ir Nacionalinė vargonininkų asociacija: tai pirmas ir kol kas vienintelis tokio tipo instrumentas Lietuvoje, kurį pagamino meistras Alvydas Šeduikis.
ORGELKIDS akimirksniu sužadina smalsumą: vaikai aktyviai domisi, kam viena ar kita detalė skirta, ką su ja daryti, kur ji bus panaudota. Konstruodami vaikai sužino, koks vargonų veikimo principas, iš kur ir kaip į vargonus patenka oras. Su vargonininko edukatoriaus pagalba surenka nedidelius grojančius vargonėlius.

III tarptautinis Mažeikių vargonų muzikos festivalis. Koncertas CANTABO DOMINE
2024-08-18 12:00
Rugpjūčio 18 d. Žemalės Viešpaties Apreiškimo Švč. Mergelei Marijai bažnyčioje koncertas CANTABO DOMINE.
Dalyvauja: vargonininkė Kristīne Adamaite (Latvija), sopranas Gunta Gelgote (Lietuva / Latvija).

Latvių vargonininkė Kristīne Adamaite yra baigusi Latvijos Jazepo Vitolio muzikos akademijos vargonų magistrantūros studijas (prof. Larisos Bulavos klasė). Nuo studijų metų Kristīne aktyviai koncertuoja kaip solistė ir bendradarbiaujanti muzikantė – su chorais, orkestrais ir kitais solistais Europos šalyse, Australijoje, JAV ir Kanadoje. Šiuo metu menininkė dėsto vargonų atlikimą Latvijos J. Vitolio muzikos akademijoje, yra Senosios Šv. Gertrūdos bažnyčios Rygoje vargonininkė. 2014 metais Kristīnei suteiktas didysis Latvijos muzikos apdovanojimas už išskirtinį darbą muzikos ansambliuose.

Gunta Gelgote – latvių sopranas, gyvenanti ir dainuojanti Lietuvoje. Aktyviai rengia kamerinės muzikos programas, daug bendradarbiauja su šių dienų kompozitoriais – jos balsui dedikuota nemažai kūrinių. Lietuvos nacionaliniame operos ir baleto teatre atliko Adelės vaidmenį J. Štrauso operoje „Šikšnosparnis“, sapnų mergaitės – O. Narbutaitės „Kornetas“ ir kt. 2009 metais dainininkė pelnė didįjį Latvijos muzikos apdovanojimą už metų debiutą, o prieš dvejus metus – Auksinį scenos kryžių Lietuvoje už Julijos vaidmenį B. Kutavičiaus operoje „Lokys“.

MAŽEIKIŲ AVIACIJOS ŠVENTĖ
2024-08-17 13:00
MAŽEIKIŲ AVIACIJOS ŠVENTĖ!

Rugpjūčio 17 d. 13 val.
Mažeikių J. Kumpikevičiaus vardo aerodrome (Viešetės g. 12, Šerkšnėnų k. Mažeikių r.).

RENGINYS NEMOKAMAS

III tarptautinis Mažeikių vargonų muzikos festivalis
2024-08-04 12:30, 2024-07-06 19:00
Į Mažeikius atkeliauja III tarptautinis Mažeikių vargonų muzikos festivalis

Liepos 6–rugpjūčio 25 d. rajono gyventojus ir svečius džiugins penki festivalio renginiai – koncertai, skambėsiantys Mažeikių Šv. Pranciškaus Asyžiečio, Mažeikių Švč. Jėzaus Širdies ir Žemalės Viešpaties Apreiškimo Švč. Mergelei Marijai bažnyčiose.
Liepos 6-ąją – atidarymo koncertas „Virtuoziškieji vargonai“, skirtas Valstybės (Lietuvos karaliaus Mindaugo karūnavimo) ir Tautiškos giesmės dienai paminėti.

Naujiena – programa jauniausiesiems „Vargonai vaikams“ (ORGELKIDS – 2013-aisiais vargonų meistro Wimo Jansseno (Nyderlandai) sukurtas konstruktorius). Vaikai mokysis muzikos instrumentų karalių konstruoti patys.

Visus koncertus ves meno vadovė, muzikologė Lukrecija Stonkutė. Projekto vadovas – Ričardas Grušas, globėja – Savivaldybės merė Rūta Matulaitienė.

Projektą finansuoja Lietuvos kultūros taryba, Mažeikių rajono savivaldybė, Sauliaus Karoso paramos ir labdaros fondas, UAB „Mažeikių šilumos tinklai“. Organizatorius – Mažeikių kultūros centras.

Liepos 6-oji – Valstybės (Lietuvos karaliaus Mindaugo karūnavimo) ir Tautiškos giesmės diena
2024-07-06 19:00

DIDŽIOSIOS JONINĖS
2024-06-23 14:00 - 2024-06-24 01:00

STALO TEATRAS „SIBIRO HAIKU“ PAGAL JURGOS VILĖS IR LINOS ITAGAKI KNYGĄ
2024-06-18 11:00
rojektas „InterAkcija 2024“ kviečia į spektaklį šeimai pagal Jurgos Vilės knygą „Sibiro haiku“.
Visatos gylis iš trijų ryžių grūdelių – tai „Sibiro haiku“ kūrėjų kredo. Spektaklis sukurtas pagal Jurgos Vilės tekstus to paties pavadinimo knygą. Čia dešimtmečio berniuko lūpomis perpasakota rašytojos tėvo Algimanto Stakėno tremties istorija, o per ją atskleidžiamas daugelio lietuvių likimas.
Svarbiausia sceninio žaidimo terpe virto žemė. Iš jos iškyla visi pasakojimo veikėjai, ja lakoniškai perteikiami ir istoriniai karo veiksmai bei pasekmės. Kaip įprasta Stalo teatre, svarbiausius veikėjus – Algiuką, jo sesę, mamą, tėtį, žąsiną Martyną, tetą Petronėlę, kareivius Bulvinį ir Duoninį bei kitus – aktorius Balys Ivanauskas perteikia panaudodamas įvairius buityje sutinkamus daiktus. Kartu su aktoriumi spektaklio atmosferą kuria trijų dainininkių choras „Obuoliai“. Jaunosios kartos kompozitorius Mantvydas Leonas Pranulis pasirinko tremties skurdumą atitinkančias muzikines priemones, mėgstamiausius Algiuko instrumentus – kibirus ir žmonių balsus.
Išradingai panaudojant, priverčiant netikėtai veikti įvairius objektus, spektaklyje „Sibiro haiku“ daug dėmesio skiriama žmogaus dvasinės laisvės ir kūrybiškumo temai, nes sunkiais momentais būtent tai suteikia jėgų net ir patiems mažiausiems. Nors kūrinys pasakoja apie skaudžius dalykus, graudenimų vietą čia užima žaismė, šviesa ir haiku – japoniškas eilėraštis, keletu žodžių „nutapantis“ gamtos peizažą, simbolizuojantį vidinius žmogaus išgyvenimus.
Rekomenduojama: šeimoms ir vaikams nuo 10 metų

BILIETAI

Birželio 14-oji – GEDULO IR VILTIES DIENA
2024-06-14 11:00

POKARIO PASAKA „ŽALČIŲ KARALIENĖ“ PAGAL V. V. LANSBERGĮ DATA
2024-06-06 18:30
BILIETAI
Eksperimentinis spektaklis pagal V.V. Landsbergio mitologinę pokario pasaką „Žalčių karalienė“, skirtas partizaninio karo Lietuvoje pradžios 80-ies metų sukakčiai paminėti. Spektaklyje susipina folklorinis mitas apie Eglę žalčių karalienę ir istoriniai 1945-1956 metų Lietuvos pajūrio gyventojų bei partizaninio karo dalyvių išgyvenimai, patirtys. Mitologijos persmelkta istorinė realybė įprasmina tautinio identiteto ir dabarties aktualijų idėją. Siužeto ašį sudaro Eglės dienoraštyje užrašyta meilės ir pasiaukojimo istorija, besiliejanti proziniais, poetiniais tekstais, sapnų įrašais ir susirašinėjimo laiškais. Mitas, sapnas, realybė, istorija, dabartis persipina ir tampa vientisu tiltu, kurį simbolizuoja ir netradiciniai spektaklio erdvės sprendimai, žymintys pasąmonės ir sąmonės, gamtos ir žmogaus, praeities ir dabarties, pagonybės ir krikščionybės, laikinumo ir amžinumo jungtį. Spektaklyje aktorė Eglė Jackaitė profesionaliai atskleidžia brandžios partizano žmonos Eglės virsmą, patriotiškumą, pagarbą ir atsidavimą mylimajam bei jo pasirinkimui kovoti už Tėvynę. Eglės rolė atskleidžia tikrąją žodžio „pati“ prasmę – likusi viena Gotlando saloje (Švedija), ji savo rankomis, emocinėmis ir kūrybinėmis išgalėmis kuria šeimyninę šventovę, gimdo ir augina vaikus, rašo sudėtingo laikmečio moters išlikimo istoriją, kurią gali patikėti tik širdžiai arba ugniai.
Vaidina:
Eglė, partizanų vado Žilvino žmona, žalčių karalienė – Eglė Jackaitė
Žilvinas, partizanų būrio vadas, žalčių karalius – Jonas Raudonis
Nykštys, partizanų vado dešinioji ranka, piršlys, žaltys – Gediminas Raudonis
Eglės Motina- Jūratė Tomkuvienė
Eglės Tėvas- Arvydas Sirutis
Eglės vyresnioji sesuo Rožė- Žaneta Viktoravičienė
Eglės jaunesnioji sesuo Liepa- Evelina Lukošiūtė
Eglės brolis Jurgis – Paulius Mylė
Eglės brolis Adomas – Lukas Bubliauskas
Eglės ir Žilvino vaikai: Rokas Miltenis (Ąžuolas), Ąžuolas Jurkus (Uosis), Vincentas Ruginis (Beržas), Žemyna Drąsutavičiūtė (Drebulė).
Šamanė suomė Moiša – Daiva Matulaitienė
Mokytoja Aldona Gustienė- Daiva Narmontienė
Kunigas, partizanas, žaltys – Linas Karvelis
Partizanai, žalčiai: Joris Muturas, Vėjūnas Gaižauskas, Egidijus Rupeika, Inga Grušaitė, Laura Rakauskaitė, Kristina Rapšytė, Atėnė Stasiulytė, Ugnė Pociūtė,
Kaimo jaunimas, ryšininkai, žalčiai: Beatričė Daujotaitė, Mėta Ruginytė, Domantė Žiulpaitė, Liepa Lužytė, Guoda Bumblauskaitė, Aismė Misiutė, Gabija Šidlauskaitė, Dominyka Grigaitė, Gustė Jasmontaitė, Ugnė Miečiūtė, Saulė Sirutytė
Kaimo moterys ir vyrai: Asta Kliobienė, Alma Zagorskienė, Esmiralda Sidabrienė, Vladimir Loginov
Kaimo vaikai: Agnė Kateivaitė, Lėja Garnytė, Viltė Kinčinaitė, Agota Noreikaitė, Aistė Jarutytė

Vaidina 44 aktoriai
Kostiumų kūrėjai: Ingrida Šopienė, Airida Lementauskienė, Kajus Lementauskas
Scenarijaus ir scenografijos autorė: Airida Lementauskienė
Kompozitorė – Inga Grušaitė
Judesio konsultantė – Edita Gaižauskienė
Dainavimo konsultantė – Natalija Burbienė
Šviesų režisierius – Gintaras Mikutis
Garso režisierius – Ramūnas Tiškus
Kūrybines idėjas įgyvendinti padėjo: Laimonas Vaišvila, Tadas Ročys, Gintenis Kovalenko, Eugenijus Paulauskis, Egidijus Rupeika, Lina Černauskienė, Daiva Vitkauskienė

Kino filmas DRAKONŲ SERGĖTOJA
2024-05-29 18:00
DRAKONŲ SERGĖTOJA
(Dragonkeeper)
Animacinis, nuotykių, visai šeimai
Režisierius: Salvador Simó, Jianping Li
Scenarijaus autoriai: Carole Wilkinson, Pablo I. Castrillo, Ignacio Ferreras, Rosanna Cecchini, Wang Xianping
Lietuviškai įgarsina: Kamilė Lebedytė; Darius Krapikas:Neringa Varnelytė; Algirdas Dainavičius, Jonas Lamauskas; Eliza Bondarenko; Laurynas Janulis; Jurgis Damaševičius
Šalis: Ispanija, Kinija
Trukmė: 99 min.
Amžiaus cenzas: V
Premjera Lietuvoje: 2024.04.19

Nepatikėsite, bet seniai seniai, žiloje senovėje žmonės draugavo ne su kuo kitu, o su stebuklingaisiais drakonais! Deja, ši draugystė ilgai netruko… Užslinkus tamsiesiems amžiams drakonus pradėta gaudyti, o sugavus – kalinti giliuose požemiuose, paliekant juos užmarštin.
Tačiau, tolimoje tvirtovėje gyvenančiai mergaitei Ping pavyksta išlaisvinti paskutinį išlikusį drakoną, su kuriuo ji leidžiasi į ilgą ir pavojingą kelionę tam, jog užkirstų kelią visos drakonų giminės išnykimui.

BILIETAI

Viktoras Balykov: Širdy dar jaunas. Stand-up || MAŽEIKIAI (N-16)
2024-05-25 18:00
BILIETAI
Nauja Viktoro Standup programa! Nespręskit apie knygą iš viršelio. Kad ir kaip atrodytų iš išorės, Viktoras viduj dar tikrai jaunas. Jeigu ateisit pasijuokt – jūs irgi skaitysitės prie jaunimo. Iki pasimatymo!
Bus vienas arba du apšildantys komikai.
Durys 18:30 Pasirodymas 19:00

Kino filmas MILIJONIERIAUS PALIKIMAS
2024-05-22 18:00
BILIETAI
Milijonieriaus palikimas
Milijonieriaus palikimas (2023)
Žanras: Komedija
Sukurta: Lietuva
Režisierius: Tadas Vidmantas
Vaidina: Giedrius Savickas, Audrius Bružas, Ineta Stasiulytė
Kino teatruose nuo: 2023-12-29
Trukmė: 1h 24 min
Cenzas: N-13. 7-12 m. vaikams būtina suaugusiojo palyda.

Komedijų „Trys milijonai eurų“ ir „Pats sau milijonierius“ scenaristas ir režisierius Tadas Vidmantas vėl mus juokina.
Nuoširdžiai juokingoje jo komedijoje „Milijonieriaus palikimas“ po padu žmonos Simos (Ineta Stasiulytė) laikomas kaimietukas Kęstas (Giedrius Savickas) ir jo netikėtai atsiradęs brolis, miestietis Vincas (Audrius Bružas) paveldi po penkis milijonus dolerių.
Dėdė iš Amerikos broliams, palieka ne tik krūvą pinigų. Kad gautų palikimą, Kęstas ir Vincas turi atlikti daugybę keistų užduočių.
Kad jos būtų tinkamai įvykdytos, Kęstą ir Vincą prižiūrės geraširdė notaro dukra Justė (Dovilė Kundrotaitė). O užduotys – vieną už kitą keistesnės: vyručiams teks ne tik organizuoti dėdės laidotuves, bet ir vogti obuolius, pardavinėti bulves, įlipti į karvės blyną ir padaryti dar krūvą neįmanomų dalykų. Kaip jiems seksis įgyvendinti tai, ką mirdamas sugalvojo dėdulė? Ar pavyks paimti milijonus? O gal jie taps tikrais broliais?
Filmas lietuvių kalba, be subtitrų.
Režisierius: Tadas Vidmantas
Vaidina: Giedrius Savickas, Audrius Bružas, Ineta Stasiulytė

Šokio ir dainos šventė „Akimirka žavinga“
2024-05-16 18:00

Šokio koncertas „Su vasaros vėju“
2024-05-14 18:00

Kul vyksmas: comic
2024-05-11 13:00

Spektaklis TIKRAS
2024-05-07 18:00
Gegužės 7 d. 18 val. kviečiame į mėgėjų teatro trupės „Visavi“ sektaklio premjerą TIKRAS!
BILIETAI

Markas Žukauskas – Banditas? Stand up_Mažeikiai
2024-05-05 19:00
Labas, Mažeikiai!
Nuo 1997 metų tėvus, aukles, mokytojus ir niekuo dėtus aplinkinius savo išdaigom bei dėmesio stoka terorizuojantis Markas Žukauskas yra ne kartą prisivirės įvairios košės. Labiausiai mėgdavo manų košę su uogiene, bet kartais išsivirdavo ir avižinės, šiaip tikrai neblogai sekėsi gamint, bet pagrindinė košė tai buvo įvairios išdaigos bei lengvi nusikaltimai.
Šio „bandito” dosjė tikrai įspūdingas:
16 namų areštų (vienas truko netgi du mėnesius nes per vienos mokytojos kompiuterį M.Žukauskas paleido ganėtinai stipraus pobūdžio pornografiją ir kompiuterį užmigdė. Mokytojai atėjus vesti semestrų ir pajudinus kompiuterio pelę mokiniai išmaniosios lentos ekrane išvydo ne savo pažymius, o grupinį seksą)
2 sudaužyti automobiliai.
1 pavogtas „Manija” batonėlis (už jį M.Žukauskas atsedėjo 3 valandas policijos areštinėje)
1 kart. pagautas vairuojantis be teisių
12 pabėgimų iš namų naktį į įvairias išgertuves bei vakarėlius
ŠIMTAI praleistų pamokų
Čia buvo išvardinti tik jo paauglystės nusikaltimai, nes suėjus pilnametystei Markas išvyko gyvent į Vilnių – jurisdikciją kurioje pagrindinis mūsų komisaras, Marko mama, nebeturi tiek galios jį stebėtį ir rinktį medžiagą apie jo žygdarbius. Net nėra abejonės, jog didžioji dalis nusižengimų toliau vyko sostinėje. Deja, apie juos informacijos nebeturime… Tačiau, aišku tik viena – Markas Žukauskas yra velniškai juokingas komikas, jau 7 metus sėkmingai juokinantis Lietuvos žmones. Į 2024 metus jis žengia su nauja solo stand up programa pavadinimu „Banditas”. Mūsų dienraštis gali patikinti – pamatyti šį pasirodymą yra būtina!
Renginio info:
Durys 18:00
Pradžia: 19:00
Amžiaus cenzas N-16
BILIETAI

Teatralizuotas koncertas AMERIKA PIRTYJE ŠIANDIEN
2024-05-04 17:00
Teatralizuotame koncerte „Amerika pirtyje šiandien“ šoka Mažeikių Gabijos gimnazijos šokių kolektyvas „Džesi“ ir suaugusiųjų šokėjų kolektyvas „VoltaSi“, įvairių žanrų šokių pasirodymus apjungia šiuolaikiška žinomos Juozo Vilkutaičio-Keturakio komedijos „Amerika Pirtyje“ interpretacija.

Koncerto sumanytoja ir kolektyvų vadovė – choreografė Simona Gargasienė
Režisierė – Živilė Nagienė
Scenografė – Ingrida Muturė
Šviesų operatorius – Gintaras Mikutis
Garso operatorius – Ramūnas Tiškus

Vaidina:
AGOTA – Ramunė Dulinskytė
VINCAS – Kajus Lementauskas
ANTANAS – Joris Muturas

ORGANIZATORIUS:Simona Gargasienė
individualios veiklos pažymos nr. 1327433

BILIETAI

Koncertas TU ĮŽIEBEI MANO PAVASARĮ
2024-05-03 18:00

XVII MAŽŲJŲ TALENTŲ ŠOU koncertas-atranka
2024-05-02 16:00

Ramutės Paulikaitės tapybos darbų paroda KELIONĖ LAIKU
2024-05-02 - 2024-06-10

12 MĖNESIŲ
2024-04-27 17:00

Koncertas AČIŪ, TAU MAMA TARIU
2024-04-26 08:00 - 17:00
🌷🌷🌷
Koncertas „Ačiū, tau mama, tariu“ kviečia gegužės 8 d. 14 val. susitikti Mažeikių kultūros centre.

Kino filmas PREZIDENTAS
2024-04-24 18:00
PREZIDENTAS
Žanras: Dokumentika
Režisierius: Arūnas Valinskas, Daiva Žiemytė – Bilienė, Giedrė Genevičiūtė
Kino teatruose: 2024 04 12
Platina: UAB „CinemaAds“
Trukmė: 1 val. 55 min.
Cenzas: A
Pirmą kartą į Lietuvos kino teatrus atkeliauja filmas apie vieną iškiliausių Lietuvos asmenybių – kadenciją baigusį prezidentą Valdą Adamkų. Dokumentinio filmo “Prezidentas” idėjos autoriai – Daiva Žeimytė- Bilienė ir Arūnas Valinskas- 2019 –aisiais metais padarė su prezidentu viso gyvenimo interviu, kuris visapusiškai atskleidžia 10 metų Lietuvos prezidento pareigas ėjusio Valdo Adamkaus asmenybę ir požiūrį į daugybę jo gyvenimą lydėjusių istorinių įvykių. Filmą režisavo Giedrė Genevičiūtė. Muziką specialiai šiam filmui sukūrė kompozitorius Gediminas Zujus. Pasakodamas savo istoriją, kadenciją baigęs prezidentas, netikėtai sau pačiam, randa atsakymus į visą gyvenimą jį lydėjusius klausimus – kodėl vaikystėje šeimos meilės stokojęs V. Adamkus, gebėjo būti švelnus ir dėmesingas visiems jo gyvenimo kelyje sutiktiems žmonėms? Kodėl jis taip myli žmones? Ką jam reiškia meilė – jo Lietuvai ir jo Almai? Šiandien prezidento žinutė šviesaus atminimo žmonai, kurią jis ištarė filme, įgyja dar didesnę reikšmę. Lyg priminimas visiems, skamba ir dokumentiniame filme ištarti Valdo Adamkaus žodžiai apie meilę savo šaliai. Ką jam visada reiškė Lietuva? Ką ir kodėl jis dėl jos darė būdamas JAV? Ar jis galėjo nekandidatuoti į Lietuvos Respublikos Prezidentus? Žiūrovams netikėta pasirodys ne tik Valdo Adamkaus žmogiškoji pusė, bet ir jo gebėjimas gudriai, bet diplomatiškai išlaviruoti sudėtingose politinėse ir geopolitinėse situacijoje. Prezidentas kino juostoje papasakoja, kokiais būdais jam pavyko gauti leidimą sovietmečiu atvykti į Lietuvą ir dėl ko jo atsiprašė buvusi Vokietijos kanclerė Angela Merkel? Dokumentinis filmas „Prezidentas“ – tai lyderio, kuris yra vienas iš mūsų, istorija, leidžianti suvokti, koks iš tiesų žmogiškas gali būti valstybės vadovas.
BILIETAI

Spektaklis DIDYSIS SPROGIMAS
2024-04-23 18:00
The Big Bang – didysis sprogimas
Komedija

REŽISIERIUS: Tomas Dutkievičius (Tomasz Dutkiewicz)
VAIDINA
Džedas – Rokas Petrauskas
Boidas – Deividas Norvilas
Pianistas – Edgaras Sabilo
„The Big Bang – didysis sprogimas“ – daugiau nei spektaklis! Tai – beprotiškiausia muzikinė komedija pasaulyje! Tai – šou, sukurtas pagal Brodvėjaus komedijos ir muzikos žanro standartus!
Ar esate pasirengę tapti šios nuotaikingos kelionės dalimi?
Džedas ir Boidas turi puikią idėją – sukurti ir investuotojams parduoti savo muzikinį šou „Didysis sprogimas“ (angl. The Big Bang), kuris yra tarsi linksma kelionė per visą civilizacijos istoriją – nuo ​​Adomo ir Ievos, Cezario, Napoleono iki Hitlerio ar Trumpo.
Žinoma, sėkmės perspektyvą užgožia pinigų trūkumas. Vienu žodžiu, jiems tereikia… 83 milijonų dolerių. Svaiginanti suma? Galbūt, bet visada yra tikimybė, kad tarp žiūrovų atsiras dosnus rėmėjas.
Spektaklyje pateikta ir iš naujo perrašyta pasaulio istorija privers aikčioti.

BILIETAI

Kapelų šventė IŠBUDINKIM ŽEMĘ IŠ MIEGO
2024-04-21 16:00
Balandžio 21 dieną 16.00 val. kviečiame į tradicinę, Mažeikių rajone nuo 1988 m. organizuojamą kapelų šventę „Išbudinkim žemę iš miego“.
BILIETAI

ĮSPŪDINGAS SARE ROMA IR IŠTVANO KVIK KONCERTAS
2024-04-19 18:00
Mažeikių gyventojų laukia išskirtinis renginys – balandžio 19 dieną įspūdingą koncertą surengs Ištvanas Kvik ir romų teatras SARE ROMA.
Organizatoriai žada įspūdingus sceninius kostiumus, daugybę garso ir vaizdo efektų bei, žinoma, nepakartojamai gerą nuotaiką.
Koncertui besiruošiantis Ištvanas Kvik sako, kad labai laukia pasirodymo Mažeikiuose: „. Atvežame ne tik naują programą, bet ir daug išskirtinių sprendimų.
Scenoje susilieja muzika, šviesos ir garso efektai, kerinčio grožio kostiumai. Tai nėra tik paprastas koncertas, paprastas dainų vakaras. Tai spalvingas, ugnį kaitinantis spektaklis, nepaliekantis abejingų. Labai laukiame susitikimo!”
Bilietas į šį koncertą gali tapti nuostabiausia dovana artimam žmogui ir puikia galimybe kokybiškai praleisti laiką su mylimiausiais žmonėmis.
Nepraleiskite progos!
BILIETAI
